**Gallows tyvstarter med gode anmeldelser**

*På mandag udkommer første album fra punkrock-bandet Gallows med Wade MacNeil som forsanger. Trods udskiftningen er det nye album en solid opfølger til ep’en* Death Is Birth *fra 2009, og de nye men stadigt buldrende mørke toner har allerede fået flotte anmeldelser.*

**Succes før udgivelsen**  
Med førstesinglen ”Last June” er Gallows allerede godt på vej til at få succes med det selvbetitlede, kommende album. [Videoen](http://www.youtube.com/watch?v=PFPZPlHWtII) til tracket er blevet set næsten 75.000 gange på YouTube, og dertil kommer alle de gange, singlen er blevet downloadet fra bandets [hjemmeside](http://gallows.co.uk/).

Selvom *Gallows* først udkommer på mandag den 10. september, har flere internationale medier allerede anmeldt skiven. Musikmagasinet [Big Cheese](http://www.facebook.com/photo.php?fbid=10151245505607425&set=a.10151085852752425.494169.20913052424&type=1&theater) giver 5/5 stjerner, [Metal Hammer](http://www.facebook.com/photo.php?fbid=10151212389952425&set=a.10151085852752425.494169.20913052424&type=1&theater) 8/10, og [Vive le Rock](http://vivelerock.net/index.php?option=com_content&task=view&id=2169&Itemid=18) giver hele 9/10. [Alternative Press](http://www.facebook.com/photo.php?fbid=10151234508867425&set=a.10151085852752425.494169.20913052424&type=1&theater) giver karakteren 4.5/5 og skriver, at albummet overbeviser enhver tvivler om, at MacNeil sagtens kan bære titlen som forsanger i Gallows.

**Storstilede udgivelser**

*Gallows* udkommer på bandets eget pladeselskab, Venn Records, og samtidig er gruppen i gang med at udgive en dokumentar om sig. De store armbevægelser skal bevise, at bandet stadig leveringsdygtig i hårdslående punk i verdensklasse, og at *Gallow* blot er den første af mange plader, de selv vil udgive:  
  
“Dette er vores hensigtserklæring, vores latter op i ansigtet på dem, der sagde, at Gallows var færdige, når vi i virkeligheden bare var i gang med at varme op,” lyder det fra bandet. Man kan læse mere om albummet, downloade ”Last June” og se teasere for dokumentaren på [bandets hjemmeside](http://gallows.co.uk/).

**MacNeil blomstrer live**

Til koncerten i Lille VEGA kommer man heller ikke til at savne den Gallows live-energi, man plejer at kunne opleve, sidst på Roskilde 2010. Wade MacNeil gjorde sig allerede sidste år bemærket som ny vild og voldsom Gallows-forsanger på bandets USA-tour [sidste efterår](http://www.rocksound.tv/blog/article/review-gallows-live-in-california), og også på denne sommers festivaler, hvor han blandt andet gav koncert smurt ind i sprut og mudder, som man kan se [her](http://www.youtube.com/watch?feature=player_embedded&v=QSF2pdeRKcE).

**Fakta om koncerten**  
Gallows (UK)  
Søndag den 23. september kl. 20.00  
Lille VEGA, Enghavevej 40, 1674 Kbh. V  
130 kr. + gebyr  
Forsalg via VEGAs hjemmeside, Billetlugen og i FONA-butikker  
Læs mere på <http://vega.dk/arrangementer/gallows-7982.html>

*For yderligere oplysninger kontakt venligst*Lærke Palm  
Kommunikationsmedarbejder, VEGA

[lp@vega.dk](mailto:lp@vega.dk) - 3326 0958